

Sketchwaere ဆိုတာဘာလဲ?

Sketchware ဆိုတာဘာလဲ

Sketchware ဆိုတာ Android ဖုန်းများတွင် ထည့်သွင့်းအသုံးပြုရသော Application တစ်မျိုးဖြစ်ပါတယ်။ Sketchware သည် Android ဖုန်းများတွင် မောင်းနှင်နိုင်သော Application(ဆော့ဝဲ)များကို ကိုယ်တိုင် ရေးဆွဲနိုင်သော Application တစ်ခုဖြစ်ပါတယ်။ Application ဆိုတာဘာလဲဆိုတာတော့ ပြောစရာလိုမယ်မထင်ပါဘူး။ Application မိမိတို့ရဲ့ ဖုန်းထဲမှာ အသုံးပြုနေတဲ့ Video တွေကို ကြည့်လို့ရတဲ့ MX Player, ဖုန်းဝန်ဆောင်မှုပေးတဲ့ My Telenor, မှတ်စုတွေကို မှတ်သားနိုင်တဲ့ Color Note, လူမှု Social တွေဖြစ်တဲ့ Facebook, Messenger, Instagram, Twitter, လူတွေရဲ့ အပန်းဖြေတစ်ခုအနေနဲ့ ကစားနေကြတဲ့ Games များ (ဥပမာ - COC, PUBG, Mobile Legends, Candy Crash)၊ ‌Online ငွေ ပေးချေမှု ဝန်ဆောင်မှုပေးတဲ့ K Pay, Wave Pay စသည်တို့ကို ဆိုလိုပါတယ်။ Application ရေးသားခြင်း (Android Development) ပြုလုပ်မည်ဆိုပါက Java, Php, HTML စတဲ့ Programm Language တွေကို နားလည်တက်ကျွမ်းထားဖို့ လိုပါတယ်။

ယနေ့ခေတ်မှာ ဖုန်းတစ်လုံးက လူတွေကြားမှာ မရှိမဖြစ်ပစ္စည်းတစ်ခုဖြစ်ပါတယ်။ မိမိတို့ ကိုင်ဆောင်သော ဖုန်းများသည် စီးပွားရေး၊ လူမှုရေး၊ နည်းပညာသတင်း အချက်အလက်၊ ပညာရေး အထောက်အကူပြု ဗဟုသုတများ စသည်တို့ကို တစ်နေရာ တည်းမှ ရယူအသုံးပြုနိုင်သော ပစ္စည်းတစ်ခုဖြစ်ပါသည်။ ထိုသို့ ရယူအသုံးပြုနိုင်ဖို့အတွက် Application တွေလိုအပ်ပါတယ်။ Application တွေကို မိမိတို့ကိုယ်တိုင် ရေးသားနိုင်ပြီး ထိုသို့ရေးသားထားသော Application များကို Android ဖုန်းတွေမှာ အသုံးပြုနိုင်ရန် Google မှ Open Source အဖြစ် ထောက်ပံ့ပေးထားပါတယ်။

ဖုန်းတွေမှာ အသုံးပြုနိုင်တဲ့ Application တွေကို ဖန်တီးရေးသားနိုင်ဖို့အတွက် Android Studio လို့ခေါ်တဲ့ Copmputer Software ကို များသောအားဖြင့် အသုံးပြုကြ သည်။ အခြားသော Computer Software အချို့လည်း ရှိပါသေးသည်။ ငွေကြေးတတ် နိုင်သောသူများက Computer ကို အသုံးပြုနိုင်ကြပါသည်။ မြန်မာပြည်သည် ဖွံ့ဖြိုးဆဲ နိုင်ငံတစ်နိုင်ငံဖြစ်သည်နှင့်အညီ ငွေကြေးတတ်နိုင်သူ လူချမ်းသာများ နည်းပါးပါသည်။ ထို့ကြောင့် အချို့မှာ Computer မရှိ၍ အခက်အခဲများရှိကြပါသည်။ ထို အခက်အခဲရှိသူများ/ Computer တတ်နိုင်သော်လည်း Computer အသုံးမပြုလိုသူများအနေဖြင့် ယခု Sketchware Application ကို အသုံးပြုနိုင်ပါတယ်။ Sketchware ဟာ Android Studio (Computer Software များ) နဲ့တော့ ကွဲပြားခြားနားပါတယ်။

Sketchware ဖြင့် Android ဖုန်းများတွင် အသုံးပြုနိုင်သော Application တွေကို Computer မလိုအပ်ဘဲ ကိုယ်တိုင်ရေးသားနိုင်ပါတယ်။ Sketchware ထဲတွင် Layout တွေ Widgets တွေ စသဖြင့် အဆင်သင့် အသုံးပြုနိုင်တဲ့ View တွေ၊ Block တွေ ပါဝင်နေတဲ့ အတွက် Application အချို့ကို အလွယ်တကူရေးသားနိုင်ပါတယ်။ အချို့သော Application များကို ရေးသားသည့်အခါမှာတော့ ဒီဇိုင်းအပြင်အဆင်နှင့် လုပ်ဆောင်ချက်များအတွက် Source Code များ၊ Libiary လို့ခေါ်တဲ့ ထပ်ဖြည့် Project များကို ထပ်ထည့်ရသည်များ ရှိပါသည်။

ဖုန်းထဲမှာ အသုံးပြုနိုင်တဲ့ Application တစ်ခုဖြစ်တာကြောင့် မိမိသွားလေရာ သယ်ဆောင်သွားနိုင်ပြီး အားလပ်ချိန်တွေမှာ မိမိတို့ စိတ်ဝင်စားရာ ကဏ္ဍအလိုက် Application များကို ရေးသားဖန်တီးပြီး ဖုန်းထဲမှာပင် အလွယ်တကူထည့်သွင်း စမ်းသပ် ကြည့်နိုင်ပါတယ်။ ဖုန်းမျက်နှာပြင်ဖြစ်သည့်အတွက် Block များထည့်သွင်းသည့်အခါ၊ Source Code များ Edit လုပ်/ထည့်သွင်းသည့်အခါ၊ UI Design ရေဂဆွဲသည့်အခါများတွင် အာရုံစိုက်ရသည်တော့ ရှိပါသည်။ သို့ပေမဲ့ Sketchware Application ဟာ Computer မတတ်နိုင်သူများ/ Computer တတ်နိုင်သော်လည်း Computer အသုံးမပြုလိုသူများ အတွက် အသုံးဝင်သော Android Application တစ်ခု ဖြစ်ပါတယ်။

☺☺☺☺☺☺☺☺☺☺